Document ID: 32000R2015

Komission asetus (EY) N:o 2015/2000,
annettu 25 päivänä syyskuuta 2000,
Ruotsin lipun alla purjehtivien alusten pohjankatkaravun kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjetelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna asetuksella (EY) N:o 2846/98(2), ja erityisesti sen 21 artiklan 3 kohdan,
sekä katsoo seuraavaa:
(1) Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edelltysten vahvistamisesta vuodeksi 2000 ja asetuksen (EY) N:o 66/98 muuttamisesta 17 päivänä joulukuuta 1999 annetussa neuvoston asetuksessa (EY) N:o 2742/1999(3), sellaisena kuin se on viimeksi muutettuna komission asetuksella (EY) N:o 1902/2000(4), säädetään pohjankatkarapukiintiöistä vuodeksi 2000.
(2) Kiintiöiden alaisten kantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä.
(3) Komissiolle toimitettujen tietojen mukaan Ruotsin lipun alla purjehtivien tai Ruotsissa rekisteröityjen alusten pohjankatkarapusaaliit Norjan 62. pohjoisen leveyspiirin eteläpuoleisilla vesillä ovat täyttäneet vuodeksi 2000 myönnetyn kiintiön. Ruotsi on kieltänyt tämän katkarapukannan pyynnin 7 päivästä syyskuuta 2000 alkaen. Sen vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Ruotsin lipun alla purjehtivien tai Ruotsissa rekisteröityjen alusten pohjankatkarapusaaliit Norjan 62. pohjoisen leveyspiirin eteläpuoleisilla vesillä ovat täyttäneet Ruotsille vuodeksi 2000 myönnetyn kiintiön.
Kielletään Ruotsin lipun alla purjehtivilta tai Ruotsissa rekisteröidyiltä aluksilta pohjankatkaravun pyynti Norjan 62. pohjoisen leveyspiirin eteläpuoleisilla vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisesa lehdessä.
Sitä sovelletaan 7 päivästä syyskuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä syyskuuta 2000.

Labels: 18
6